DEĊIŻJONI TAL-KUNSILL
tat-8 ta' Lulju 2008
li taħtar membru Latvjan u membru supplenti Latvjan tal-Kumitat tar-Reġjuni
(2008/573/KE)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
Wara li kkunsidra l-proposta mill-Gvern Latvjan,
Billi:
(1)
Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).
(2)
Post ta’ membru sar vakanti wara li skada l-mandat tas-Sur Edgars ZALĀNS. Post ta’ membru supplenti jsir vakanti wara l-ħatra tas-Sinjura Indra RASSA bħala membru tal-Kumitat tar-Reġjuni,
IDDEĊIEDA KIF ĠEJ:
Artikolu 1
Dawn il-persuni li ġejjin huma b’dan maħturin għall-Kumitat tar-Reġjuni għall-bqija tal-mandat, jiġifieri sal-25 ta’ Jannar 2010:
(a)
bħala membru:
-
Is-Sinjura Indra RASSA, President tal-Muniċipalità Distrettwali ta’ Saldus u President tal-Muniċipalità Lokali ta’ Nīgrandes,
u
(b)
bħala membru supplenti:
-
Is-Sur Janis RAŠČEVSKIS, President tal-Muniċipalità Distrettwali ta’ Jēkabpils u President tal-Muniċipalità Lokali ta’ Saukas.
Artikolu 2
Din id-Deċiżjoni għandu jkollha effett fil-jum ta’ l-adozzjoni tagħha.
Magħmula fi Brussell, 8 ta’ Lulju 2008.